
La 14 decembrie 1976, Ion V. Emilian implinea varsta de 70 ani. lata cum era prezentat 
in paginile prestigiosului ziar al exilului, Cuvântul Romanesc, de către Alexandru Moraru: „L-am 
intalnit in Romania ca avocat, ca deputat, ca prefect, scriitor, editor si luptător anticomunist. L- 
am intalnit pe frontul din răsărit ca ofiţer si tata al soldaţilor. Tot pe baricade l-am intalnit in exil 
ca scriitor, publicist si tribun.” (1) 

Emilian văzu pentru prima oara lumina zilei la 14 decembrie 1906 in capitala Olteniei, 
Craiova (2). „Bunicul după tata, Ştefan Emilian, dascal de-al lui Avram Iancu venit cu generaţia 
lui Aron Pumnul la Iaşi si bunica sa, Cornelia Emilian, au fost părinţii sufleteşti ai marelui poet 
M. Eminescu. După mama, cobora dintr-o familie de răzeşi din sudul Moldovei, de langa Soveja 
la poalele munţilor Vrancei.”(3) Liceul il face mai intai la Sf. Iosif in Bucureşti, iar apoi la liceul 
militar Manastirea Dealului. Datorita presiunilor din partea familiei, nu devine ofiţer activ ci 
urmeaza facultatea de Drept devenind avocat. 

A activat in cadrul Ligii Apărării National Creştine (L.A.N.C.) condusa de A.C. Cuza si a 
fost numit prefect de Neamţ in timpul scurtei guvernări Goga-Cuza. Emilian a publicat 
numeroase articole in Porunca Vremii si alte periodice de dreapta. La un moment dat pe fondul 
pregătirii prigoanei anti-legionare de către regele Carol II si camarila sa, este chemat la Bucureşti 



unde Istrate Micescu, ministrul de externe, incearca sa-i incredinteze o misiune speciala, 
asasinarea lui Corneliu Zelea Codreanu, şeful mişcării legionare. „După audienta de la ministrul 
de externe, avocatul Ion V. Emilian comunica totul lui C.Z. Codreanu si pleaca la Piatra 
Neamt.”(4) Camarila carlista spera ca binecunoscuta rivalitate intre cuzisti si legionari sa 
folosească la gasirea unei unelte oarbe, insa Emilian era un om al onoarei si adept al ideii unui 
front comun de dreapta. 

Voluntar pe frontul de est, Emilian participa la campania contra bolşevismului ca ofiţer 
de rezerva in cadrul regimentului 2 Calarasi. „Figura-i devenise legendara, pe front ostasii-1 
porecliseră <piele de drac>. Uneori il credeau mort sau dispărut, dar aparea la timp in fata 
escadronului, bandajandu-si rănile.”(5) Trecerea Prutului si eliberarea Basarabiei este urmata de 
traversarea Transnistriei si inclestari armate pe Nipru. Emilian ia parte la campania din Crimeea, 
iar in 1942 ajunge cu unitatea sa pana in punctul cel mai estic atins de trupele aliate romano- 
germane, la 50-60 kilometri de Astrahan. Aici salasluiau calmucii, o populaţie budista net ostila 
comunismului, care-i primi pe romani cu braţele deschise. 

Urmeaza retragerile suferite in urma Stalingradului si demobilizarea din martie 1943 care 
va dura pana la fatidicul 23 august 1944. Odata cu intoarcerea ruşinoasa a armelor de partea 
barbarilor din răsărit si impotriva foştilor camarazi, Emilian este trimis pe frontul de vest 
impreuna cu ce mai rămăsese din armata romana, sa slujească drept carne de tun Armatei Roşii 
in avansul sau spre inima Europei. 

Aceasta ruşine, Emilian a resimtit-o profund. In timpul asaltului sinucigaş ordonat de 
comandamentul sovietic asupra cotei 672 de la Silicka Pianina in Slovacia, la 17 ianuarie 1945, 
el, impreuna cu oamenii sai trece linia frontului si se preda nemţilor din divizia a 4-a alpina 
Gentiane.(6) Crezut mort in timpul atacului, este decorat „post-mortem” de către sovietici cu 
medaliile Bogdan Chmielnitski si Victoria, după ce obţinuse Ordinul Mihai Viteazul si Crucea 
de Fier germana pentru eroism in luptele contra ruşilor. 

Emilian ajunge la Viena unde se formase un Guvern National Roman in exil sub 
presidentia lui Horia Sima si se pune la dispoziţia acestui organism politic in speranţa ca va putea 
lupta din nou impotriva bolşevicilor, in cadrul Armatei Naţionale ce era in curs de formare din 
elemente legionare si prizonieri romani de război. Sfârşitul războiului il surprinde in Germania 
unde petrece cateva luni in lagărele de prizonieri aliate, intai la Altheim, apoi la Ebensee si alte 
locuri. 


„Am fost intr-adevar ucis la 17 ianuarie 1945. De atunci nu mai sunt decât o umbra din 
ce-am fost si duc din umbra războiul secret si perfid al umbrelor”(7). începuturile războiului rece 
il conduc pe Emilian spre o colaborare ceruta de serviciile secrete americane, in special C.I.C. 
(Counter Intelligence Corps). Având o reputaţie de anticomunist convins si dispunând de 
numeroase contacte printre refugiaţi, legaturi clandestine cu tara intr-o vreme când frontierele nu 
earu inca impermeabile, si un deosebit talent oratoric, Emilian se integrează in lupta clandestina 



de culegerea informaţiilor din tara ocupata de ruşi, de menţinerea unei atitudini anti-bolsevice in 
cadrul firavelor organizaţii de pribegi romani ce se infiripau. 


Succesul sau in aceasta activitate demna de filmele cu James Bond enervează intr-atat pe 
sovietici, incat se incearca de mai multe ori asasinarea sau rapirea sa. In octombrie 1949 
N.K.V.D.-ul incearca otrăvirea lui Emilian prin intermediul unui anume doctor Wolf.(8) Cateva 
luni mai târziu, in ianuarie 1950, este cat pe aci sa fie răpit in plina zi, de pe strada unui orăşel 
din zona de ocupaţie franceza. O alta tentativa de răpire esueaza in 1956. De altfel, ramane in 
atentia Securităţii de la Bucureşti pana la moartea sa in 1985. Un document informativ al DIE 
datat 1 august 1968 relateaza ca Emilian „...publica materiale impotriva ideologiei comuniste...ia 
atitudine impotriva cetăţenilor care vin in contact cu reprezentantele noastre diplomatice sau 
vizitează R.S. Romania, sprijină in coloanele ziarului acţiunile legionarilor simisti, se pronunţa 
impotriva agitaţiilor iredentiste ale refugiaţilor maghiari, impotriva dislocărilor de populaţie din 
Basarabia si Bucovina de Nord...”(9). Neputandu-se răzbună direct pe el, regimul comunist 
executa pe Marcel Emilian, fratele sau, la 13 decembrie 1949, iar in 1962 o maşina neagra a 
securităţii loveşte intenţionat si mortal pe mama sa, in varsta de 86 de ani. Vecinilor, martori la 
aceasta scena, nu le-a venit sa creada, insa vorba lui Emilian, „când e vorba de ei (comunişti) 
totul e posibil.”(10) 

începând cu octombrie 1953 Ion Emilian publica ziarul Stindardul, din care au aparut 154 
de numere pana la moartea sa. Acest periodic a trezit un mare interes si o profunda apreciere in 
cadrul emigraţiei romaneşti, a Exilului. Având colaborator permanent pe profesorul Eugen 
Lozovan din Danemarca (1929-1997), specialist in limbi romanice si un infocat patriot de o vasta 
cultura, Stindardul a beneficiat si de numeroase alte semnaturi cunoscute in exil, precum Victor 
Buescu, generalul Platon Chimoaga, căpitanul Constantin Stoicanescu, Ion Pantazi, Dumitru 
Amzar, O.I. Mirea, si mulţi alţi intelectuali, foşti soldaţi si ofiţeri romani refugiaţi in străinătate. 
Emilian mărturiseşte cum „ Ideea unui ziar de lupta, când lupta se terminase in infrangere si 
tradare, când armele erau sfaramate, când vechile idealuri erau terfelite cu sens intors, când 










mormintele camarazilor erau profanate de-a latul Europei de biruitori beţi fara măsură de victoria 
care trebuia sa fie amara - ca toate victoriile - ideea acestui ziar a incoltit la Innsbruck in mintea 
unui om aparent invins. Abea se ridicase din genunchi, dar era halucinat de paradisul pierdut a 
unei patrii condamnate la robie pentru cine ştie cate zeci de ani. Purta sub pleoape figurile 
camarazilor pe care ii comandase pana in stepa calmuca si in Caucaz. Oastea umbrelor defila in 
fiecare noapte in cosmarele sale, purtătoare al reproşului tăcut, mai apasator decât protestul rostit 
cu vorbe vehemente. Atunci a hotarat supravieţuitorul fara mijloace, gol ca dreptul Iov, 
inconjurat de un univers ostil sa comită un gest <dement> : ridicarea din noroi a stindardului 

căzut.Din capul locului mica echipa si-a fixat drept stea polara românismul integral si unic, 

reabilitarea morţilor profanaţi si, pe cat era posibil, trasarea unui orizont de speranta.”(l 1) 

Temele abordate de ziar de-a lungul celor 32 de ani de apariţie au fost dintre cele mai 
variate, concentrandu-se totuşi asupra luptei României impotriva duşmanului de la răsărit. 
Titlurile multor articole sunt revelatoare in acest sens: „Ce-am cautat dincolo de Nistru”, „Sensul 
luptei noastre”, „Cele mai vechi regimente romaneşti”, „ Armata romana la Stalingrad”, 
„Republica Populara o imensa puşcărie”, „Pentru o versiune romaneasca a campaniei din Rusia”, 
„ Forţele noastre aeriene”, „ Contribuţii la istoria sfanţului nostru rasboi”, etc. Ilustrat bogat cu 
poze rare de arhiva, Stindardul a fost un monument dedicat eroilor căzuţi in lupta cu balaurul 
roşu. Atât de multe informaţii deţinea Emilian ca a reuşit sa publice si o lista detaliata de „ofiţeri 
si subofiţeri morţi pentru Patrie incepand la 21 iunie 1941, ora 23:50” (12) pe parcursul mai 
multor numere de ziar. 



Anul 1974 marcheaza apariţia cârtii sale de amintiri, „Les Cavaliers de TApocalypse” 
(Călăreţii Apocalipsei) la editura Pensee Moderne din Paris. Scrisa in colaborare cu Jean 
Marcilly datorita faptului ca Emilian nu se simţea destul de stapan pe limba franceza , cartea 
ramane o capodopera in categoria memorialisticii de război si un imn dedicat României 





luptătoare dinainte de 1944. La douăzeci si unul de ani de la caderea regimului comunist in 
Romania, este inca netradusa in limba romana, uitata si ingropata in tăcere. 

Chiar de la bun inceput „Les Cavaliers de l’Apocalypse a fost supusa unor incercari de 
suprimare. Jean Marcilly povesteşte cum , după indelungi căutări a unei edituri dispusa sa 
publice o asemenea carte incorect politica, necunoscuţi au incercat sa fure manuscrisul din 
maşina sa si nereusind, au umblat la frâne cauzand un accident care n-a lipsit cu mult sa-i fie 
fatal.(13) In 1977 apare si o ediţie in limba germana, „Der Phantastiche Ritt” la editura K.W. 
Schutz KG din Preussisch Oldendorf. Cartea a avut un mare răsunet, nu numai in cadrul exilului 
romanesc, ci si in rândurile germanilor originari din tara care au luptat pe frontul de est. O 
mostra din sentimentele trezite de lectura acestei lucrări poate fi spicuita din numeroasele scrisori 
primite de Emilian la redacţia Stindardului. Un roman din Germania scria „...am cumpărat cartea 
Dvs...am plâns mult citind-o. Aceasta carte este epopeea ostaşului roman care s-a jertfit pentru ca 
neamul nostru sa poata dăinui..”. Un general portughez ajuns in posesia ediţiei franceze 
mulţumea „pentru cartea care mi-a adus-o fiul meu...am tresărit de interes si de emoţie când am 
citit-o dintr-o suflare pentru a o relua pe urma de la inceput..” Sute de scrisori asemanatoare 
soseau anual la redacţia ziarului laudand publicaţia, cartea sau amandoua. (14) 



In afara ziarului, Emilian s-a afirmat timp de patru decenii „ca una din personalităţile de 
frunte ale exilului romanesc...nelipsit de la orice manifestare culturala sau patriotica. Societatea 
Academica Romana din Freiburg a avut in Emilian un membru de valoare..” (15) Deasemenea a 
intretinut relaţii si cu foste personalităţi marcante din armata germana, corespondenta cu ei 
scoţând in evidenta camaraderia de arme existenta in timpul războiului. La 23 noiembrie 1956 
generalul Jaenecke isi amintea, intr-o scrisoare care incepea cu „ Iubite camarad”, de acele 
„vremuri trecute si dragi, când fiecare dintre noi ne bucuram sa fim alaturi de soldaţi cinstiţi, 








viteji si pătrunşi de simţul onoarei!...” (16). Feldmaresalul von Manstein , la rândul sau, scria lui 
Emilian la 26 martie 1970: „ ..îmi amintesc cu recunostiinta de vitejia si de faptele de arme ale 
Detaşamentului Kome in acţiunea de recucerire a Peninsulei Kerci in primavara anului 1942, 
precum si de toti camarazii romani care au luptat alaturi de noi...” (17) 

După o viata dedicata patriei si neamului romanesc, Ion Valeriu Emilian trece la cele 
veşnice la 6 iulie 1985. înmormântarea sa la cimitirul din Furstenfeldbruck a dovedit inca odata 
preţuirea de care se bucura in rândul exilaţilor romani si a multor etnici germani. Peste 200 de 
persoane l-au condus pe ultimul drum, aducandu-i un ultim omagiu.(18) Timp de 45 de ani, când 
efortul militar roman pe frontul de răsărit era condamnat in tara de un regim antinaţional si 
anticreştin, a purtat singur pe umerii sai, asemenea unui Atlas, răspunderea pentru neuitarea 
faptelor vitejeşti din perioada 1941 - 1944. La aniversarea a 70 de ani de la eliberarea Basarabiei 
si nordului Bucovinei merita sa inchinam un gând pios celui care a fost Ion Valeriu Emilian 
recitind prima strofa a versurile dedicate lui de către poetul Ovidiu Vuia in acelaşi exil pe care 1- 
au impartit amandoi: 


Ideal Ucis 

Vai, toate visele ce ne-au mintit, azi iar ne mint. 
La porţile’ntunericului atamat de-un şnur, 

Sta duhul răsucit, un luger fin de hiacint, 

Al insului crescut in idealul veşnic, pur. 


(19) 

